Köböl Anitát a terhessége elején hagyta el a párja
Nem értettek egyet a gyerekvállalás kérdésében.
A terhessége hetedik hónapjában járó Köböl Anita egyedülálló anyaként fogja nevelni kislányát. A műsorvezető biztos volt abban, hogy 40 éves kora előtt szeretne anya lenni, így amikor januárban kiderült, hogy terhes, nem is volt kérdés számára, hogy megtartja a babát. Párja azonban másképp gondolta, így pontot tettek a kapcsolat végére.

  A családalapítást én sem így képzeltem el soha! De az egyik oldalon született egy döntés, amire már csak a saját döntésemmel tudtam reagálni, mégpedig hogy soha nem vetetném el a kisbabánkat! Sokáig nagyon fájt, de mára megbékéltem a helyzettel. (...) A volt párommal százszázalékos a szétválás, a magam részéről semmiféle követelés nincs felé, nem tartjuk a kapcsolatot. Ő nem kérdez, én pedig nem mondok semmit. Ennek tudatában vállalom az anyaságot, és hiszek benne, hogy mi ketten bármit le tudunk majd győzni! Most boldog vagyok, és nagyon várom, hogy a karomban tartsam a kislányomat. Biztos vagyok benne, hogy életem legjobb döntését hoztam meg, és sosem fogom megbánni!

– idézi Köböl Anitát a Femina, a Hot! interjúja nyomán.

Kiemelt kép: YouTube/S. Toth Marta – #JóLétMentor, Coach, NLP Trainer
Szórakozás